pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คปก.ไฟเขียวใช้ที่ดินในเขตปฏิรูปที่ดิน จ.กาญจนบุรี
วันพฤหัสบดีที่ 7 กุมภาพันธ์ 2562
คปก.ไฟเขียวใช้ที่ดินในเขตปฏิรูปที่ดิน จ.กาญจนบุรี
คปก.ไฟเขียวใช้ที่ดินในเขตปฏิรูปที่ดิน จ.กาญจนบุรี ฟื้นฟูลําห้วยคลิตี้เยียวยาปัญหาปนเปื้อนสารตะกั่วพร้อมอนุมัติโครงการจัดซื้อเครื่องหาพิกัดด้วยสัญญาณดาวเทียม หนุนเพิ่มศักยภาพบริหารจัดการที่ดินของรัฐ
คปก.ไฟเขียวใช้ที่ดินในเขตปฏิรูปที่ดินจ.กาญจนบุรีฟื้นฟูลําห้วยคลิตี้เยียวยาปัญหาปนเปื้อนสารตะกั่วพร้อมอนุมัติโครงการจัดซื้อเครื่องหาพิกัดด้วยสัญญาณดาวเทียมหนุนเพิ่มศักยภาพบริหารจัดการที่ดินของรัฐ
นายวิวัฒน์ศัลยกําธรรัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานการประชุมคณะกรรมการปฏิรูปที่ดินเพื่อเกษตรกรรม(คปก.)ณห้องประชุมไชยยงค์ชูชาติสํานักงานการปฏิรูปที่ดินเพื่อเกษตรกรรมว่าที่ประชุมคปก.ได้เห็นชอบในหลักการให้กรมควบคุมมลพิษ ใช้ที่ดินในเขตปฏิรูปที่ดินตําบลชะแลอําเภอทองผาภูมิจังหวัดกาญจนบุรีเนื้อที่62-2-10ไร่เพื่อดําเนินโครงการฟื้นฟู
ลําห้วยคลิตี้จากการปนเปื้อนสารตะกั่วโดยบริเวณที่ดินดังกล่าวเคยเป็นที่ตั้งของโรงแต่งแร่และบ่อเก็บตะกอนซึ่งกรมควบคุมมลพิษตรวจพบว่า มีปริมาณสารตะกั่วในดินสูงเกินค่ามาตรฐานที่จะใช้เป็นที่พักอาศัยหรือปลูกพืชกรมควบคุมมลพิษจึงมีแผนฟื้นฟูที่ดินบริเวณดังกล่าวให้กลับคืนสู่สภาพเดิมโดยการวางหินหนา60เซนติเมตรทับที่ดินเดิมและกลบทับด้วยดินสะอาดอีกครั้งหนึ่ง เพื่อป้องกันสารตะกั่วรั่วไหลสู่ภายนอกพร้อมเฝ้าติดตามผลอย่างต่อเนื่อง
นอกจากนี้ที่ประชุมยังได้พิจารณาอนุมัติโครงการจัดซื้อเครื่องหาพิกัดด้วยสัญญาณดาวเทียม(GNSSชนิดRover)จํานวน88ชุดและเห็นชอบให้ใช้เงินจ่ายขาดจากกองทุนการปฏิรูปที่ดินเพื่อเกษตรกรรมเป็นค่าใช้จ่ายตามโครงการดังกล่าววงเงิน36ล้านบาททดแทนระบบสํารวจรังวัดเดิมของ
ส.ป.ก.โดยเทคโนโลยีด้านการสํารวจรังวัดใหม่ที่ส.ป.ก.จะนํามาใช้นี้คือระบบโครงข่ายการรังวัดด้วยดาวเทียมแบบจลน์(RTK GNSS Network)ซึ่งเป็นระบบที่ให้ผลการสํารวจรังวัดและแผนที่ที่มีความถูกต้องแม่นยําตรงตามภูมิประเทศและเป็นที่ยอมรับของสากลซึ่งจะช่วยเพิ่มศักยภาพงานสํารวจรังวัดของส.ป.ก.ทําให้สามารถบริหารจัดการที่ดินของรัฐได้อย่างมีประสิทธิภาพและสามารถแก้ไขปัญหาข้อพิพาทเรื่องแนวเขตที่ดินระหว่างเกษตรกรด้วยกันเองได้นอกจากนี้ยังสามารถนําไปเชื่อมโยงกับข้อมูลแผนที่ของหน่วยงานอื่นเพื่อบูรณาการการแก้ไขปรับปรุงแผนที่แนวเขตที่ดินของรัฐแบบบูรณาการหรือOne Mapตามนโยบายรัฐบาลอีกด้วย
ที่ประชุมคปก.ยังได้อนุมัติให้ส.ป.ก.ดําเนินโครงการพัฒนาโครงสร้างพื้นฐานและสาธารณูปโภคภายใต้โครงการจัดที่ดินทํากินให้ชุมชนตามนโยบายรัฐบาล(คทช.)จังหวัดชลบุรีและเห็นชอบให้ใช้เงินจ่ายขาดจากกองทุนการปฏิรูปที่ดินเพื่อเกษตรกรรมเป็นค่าใช้จ่ายตามโครงการดังกล่าวจํานวน2รายการคือ1)การขยายเขตไฟฟ้าในชุมชนและใช้ในระบบประปาบาดาลและหอถังสูงในพื้นที่ชุมชนเขาซกต.เขาซกอ.หนองใหญ่และ2)การขยายเขตไฟฟ้าในชุมชนและใช้ในระบบประปาบาดาลและหอถังสูงในพื้นที่ชุมชนบ่อทองต.บ่อทองอ.บ่อทองวงเงินรวม5.3ล้านบาทซึ่งเมื่อโครงการนี้แล้วเสร็จจะช่วยให้เกษตรกรในพื้นที่ที่ได้รับการจัดสรรที่ดินทํากินจํานวน89รายเนื้อที่1,640ไร่มีระบบไฟฟ้าและน้ําประปาใช้ในการดํารงชีวิตและประกอบอาชีพเกษตรกรรมต่อไปได้อย่างมั่นคง
กลุ่มงานโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐบาลเดินหน้าโครงข่ายคมนาคมรถไฟทางคู่  โดยนายกรัฐมนตรีจะเป็นประธานเปิดงาน “One Transportation for all : ระบบคมนาคมหนึ่งเดียว เพื่อประชาชนทุกคน” ณ จังหวัดขอนแก่นและจังหวัดนครราชสีมา
วันศุกร์ที่ 8 มีนาคม 2562
รัฐบาลเดินหน้าโครงข่ายคมนาคมรถไฟทางคู่  โดยนายกรัฐมนตรีจะเป็นประธานเปิดงาน “One Transportation for all : ระบบคมนาคมหนึ่งเดียว เพื่อประชาชนทุกคน” ณ จังหวัดขอนแก่นและจังหวัดนครราชสีมา
รัฐบาลเดินหน้าโครงข่ายคมนาคมรถไฟทางคู่  โดยนายกรัฐมนตรีจะเป็นประธานเปิดงาน “One Transportation for all : ระบบคมนาคมหนึ่งเดียว เพื่อประชาชนทุกคน” ณ จังหวัดขอนแก่นและจังหวัดนครราชสีมา
พลเอก ประยุทธ์ จันทร์โอชา นายกรัฐมนตรีมีกําหนดการเป็นประธานเปิดงาน “One Transportation for all : ระบบคมนาคมหนึ่งเดียว เพื่อประชาชนทุกคน” โดยกระทรวงคมนาคม เพื่อพัฒนาเครือข่ายคมนาคมและศูนย์กลางคมนาคมขนส่งทางรางและถนน ณ จังหวัดนครราชสีมา และทดลองการเดินรถในโครงการพัฒนาระบบโครงข่ายรถไฟทางคู่ เส้นทางสายชุมทางถนนจิระ-ขอนแก่น และความก้าวหน้าการดําเนินโครงการเมืองอัจฉริยะ (Smart City) ณ จังหวัดขอนแก่น พร้อมทั้งติดตามสถานการณ์ภัยแล้ง ในพื้นที่ภาคตะวันออกเฉียงเหนือ ด้วย โดยในวันพุธที่ 13 มีนาคม 2562 นายกรัฐมนตรีจะปฏิบัติภารกิจสําคัญ ณ จังหวัดขอนแก่นและจังหวัดนครราชสีมา ดังนี้
ช่วงเช้า นายกรัฐมนตรีเป็นประธานในพิธีเปิดการใช้งานอาคารสถานีรถไฟขอนแก่น และตรวจเยี่ยมความคืบหน้าการก่อสร้างโครงการรถไฟทางคู่และทดลองเดินรถในโครงการพัฒนาระบบโครงข่ายรถไฟทางคู่ เส้นทางสายชุมทางถนนจิระ-ขอนแก่น ช่วงบ่าย เป็นประธานเปิดงาน “One Transportation for all : ระบบคมนาคมหนึ่งเดียว เพื่อประชาชนทุกคน” ของกระทรวงคมนาคม และตรวจเยี่ยมความก้าวหน้าโครงการทางหลวงพิเศษระหว่างเมืองสายบางปะอิน-นครราชสีมา จุดเชื่อมต่อการคมนาคม รถไฟทางคู่
ทั้งนี้ การตรวจราชการส่วนภูมิภาคเป็นหนึ่งในภารกิจที่พลเอกประยุทธ์ จันทร์โอชา นายกรัฐมนตรีให้ความสําคัญมาโดยตลอด เนื่องจากเป็นการติดตามความก้าวหน้าในการดําเนินนโยบายรัฐบาลด้วยตนเอง อีกทั้งยังทําให้เข้าใจลักษณะพื้นที่ สภาพปัญหา ความต้องการของประชาชนในพื้นที่อย่างแท้จริง เพื่อเป้าหมายการพัฒนาให้สอดคล้องกับแผนพัฒนาภาค แผนพัฒนากลุ่มจังหวัด และแผนพัฒนาจังหวัด ทําให้จัดสรรงบประมาณได้ตรงตามกลุ่มเป้าหมายและเกิดประสิทธิภาพสูงสุด นอกจากนี้ ยังเป็นการช่วยสร้างการรับรู้ของประชาชนต่อนโยบายของรัฐบาล และเป็นขวัญกําลังใจของเจ้าหน้าที่และประชาชนในพื้นที่อีกด้วย
รัฐบาลไทย-ข่าวทำเนียบรัฐบาล-นายกฯ ห่วงใยสถานการณ์ฝนตกหนักน้ำท่วมเหนือ-อีสาน สั่งบูรณาการทุกพื้นที่เร่งออกช่วยเหลือประชาชน พร้อมให้กำลังใจน้องสเตฟาน แชมป์เหรียญทองคณิตโอลิมปิกนานาชาติ ป่วยเป็นมะเร็ง
วันพุธที่ 26 กรกฎาคม 2560
นายกฯ ห่วงใยสถานการณ์ฝนตกหนักน้ําท่วมเหนือ-อีสาน สั่งบูรณาการทุกพื้นที่เร่งออกช่วยเหลือประชาชน พร้อมให้กําลังใจน้องสเตฟาน แชมป์เหรียญทองคณิตโอลิมปิกนานาชาติ ป่วยเป็นมะเร็ง
พลเอก ประยุทธ์ จันทร์โอชา นายกรัฐมนตรี ห่วงใยสถานการณ์ฝนตกหนักในพื้นที่ภาคเหนือและภาคตะวันออกเฉียงเหนือ เนื่องจากอิทธิพลของพายุเซินกาที่พัดผ่านประเทศไทย ทําให้พี่น้องประชาชนส่วนหนึ่งต้องเผชิญกับภาวะน้ําท่วมฉับพลัน
วันนี้ (26 กรกฎาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา
นายกรัฐมนตรี ห่วงใยสถานการณ์ฝนตกหนักในพื้นที่ภาคเหนือและภาคตะวันออกเฉียงเหนือ เนื่องจากอิทธิพลของพายุเซินกาที่พัดผ่านประเทศไทย ทําให้พี่น้องประชาชนส่วนหนึ่งต้องเผชิญกับภาวะน้ําท่วมฉับพลัน และอาจเกิดน้ําป่าไหลหลากและน้ําล้นตลิ่งในบางพื้นที่ จึงได้สั่งการให้เจ้าหน้าที่พลเรือน ตํารวจ ทหารในทุกพื้นที่เฝ้าระวัง แจ้งเตือน และเร่งออกให้ความช่วยเหลือประชาชนทันทีในกรณีที่ได้รับความเดือดร้อน
“ขณะนี้กระทรวงมหาดไทยได้แจ้งไปยังผู้ว่าราชการจังหวัด 15 จังหวัด ในภาคเหนือและภาคตะวันออกเฉียงเหนือ รวมทั้งศูนย์ ปภ.เขต และสํานักงาน ปภ.จังหวัดในพื้นที่เสี่ยงภัย ให้จัดเจ้าหน้าที่ติดตามสภาพอากาศและระดับน้ํา จัดชุดเคลื่อนที่เร็ว เครื่องมืออุปกรณ์ ออกช่วยเหลือผู้ประสบภัย แจ้งเตือนประชาชนในพื้นที่ที่เคยเกิดเหตุดินถล่มและน้ําป่าไหลหลากในทุกรูปแบบ และหากมีฝนตกหนักมาก ให้อพยพประชาชนไปยังสถานที่ปลอดภัยหรือจัดตั้งศูนย์พักพิงชั่วคราว และรายงานไปยังส่วนกลางหากสถานการณ์รุนแรงเกินศักยภาพ เพื่อประสานให้การช่วยเหลือได้ทันท่วงที”
นอกจากนี้ นายกรัฐมนตรีได้รับทราบข่าวอาการป่วยของน้องสเตฟาน ควิ้นท อายุ 13 ปี นักเรียนชั้น ม.1 โรงเรียนจินดามณี ที่เพิ่งเป็นตัวแทนนักเรียนไทยไปแข่งขันคณิตศาสตร์โอลิมปิกนานาชาติ ครั้งที่ 3 ที่สิงคโปร์ เมื่อช่วงกลางเดือน ก.ค.ที่ผ่านมา และได้รับรางวัลเหรียญทองกลับมาฝากคนไทย ในขณะที่ตนเองกําลังป่วยเป็นโรคมะเร็งต่อมน้ําเหลือง ระยะที่ 3
“นายกฯ ให้กําลังใจน้องสเตฟานและครอบครัว ให้สามารถต่อสู้กับโรคร้ายและหายจากอาการป่วยโดยเร็วที่สุด รวมทั้งสานฝันของตนเองให้สําเร็จ โดยทราบว่าแม้โรคดังกล่าวจะบั่นทอนกําลังกายของสเตฟานไปบ้าง แต่ยังมีจิตใจที่เข้มแข็ง รวมทั้งได้ให้สัญญากับตัวเอง และคุณพ่อ คุณแม่ ว่าจะขอสู้กับโรคร้ายจนหายดี เพื่อให้เรียนจบเป็นแพทย์เฉพาะทางรักษาโรคมะเร็งในอนาคตต่อไป”
......................................................
รัฐบาลไทย-ข่าวทำเนียบรัฐบาล-ตรวจเยี่ยมโครงการส่งเสริมการใช้ยางพาราในหน่วยงานภาครัฐ
วันศุกร์ที่ 16 พฤศจิกายน 2561
ตรวจเยี่ยมโครงการส่งเสริมการใช้ยางพาราในหน่วยงานภาครัฐ
รมช.ลักษณ์ นําทีมตรวจเยี่ยมโครงการส่งเสริมการใช้ยางพาราในหน่วยงานภาครัฐ ณ จังหวัดนครพนม
รมช.ลักษณ์ นําทีมตรวจเยี่ยมโครงการส่งเสริมการใช้ยางพาราในหน่วยงานภาครัฐ ณ จังหวัดนครพนม
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ พร้อมด้วยนายเลอศักดิ์ ริ้วตระกูลไพบูลย์ ที่ปรึกษารัฐมนตรีช่วยว่าการกระทรวงเกษตรและสหกรณ์ และนายสุพัฒน์ เอี้ยวฉาย ผู้ช่วยเลขานุการรัฐมนตรีว่าการกระทรวงเกษตรและสหกรณ์ ตรวจเยี่ยมโครงการไทยนิยม ยั่งยืน ตามแผนงานยุทธศาสตร์ปฏิรูปโครงสร้างการผลิตภาคเกษตร โครงการส่งเสริมการใช้ยางพาราในหน่วยงานภาครัฐ ณ จังหวัดนครพนม โดยตรวจเยี่ยมการปรับปรุงถนนราดยางคลองส่งน้ําสายใหญ่ฝั่งขวา โดยใช้พาราซอยซีเมนต์ วิธีการทํางานแบบ Recycling ณ อ่างเก็บน้ําห้วยแคน ต.หนองฮี อ.ปลาปาก จ.นครพนม และตรวจเยี่ยมการปรับปรุงถนนลาดยางทํานบดิน อ่างเก็บน้ําห้วยกกคูณ ณ อ่างเก็บน้ําห้วยกกคูณ ต.ก้านเหลือง อ.นาแก จ.นครพนม ซึ่งกระทรวงเกษตรและสหกรณ์ โดยสํานักงานชลประทานที่ 7 ได้รับจัดสรรงบประมาณเพื่อนํามาใช้ในโครงการส่งเสริมการใช้ยางพาราในหน่วยงานภาครัฐ จํานวน 51 รายการ เช่น การปรับปรุงถนนราดยางบนคันคลองส่งน้ําของโครงการชลประทาน และการปรับปรุงถนนราดยางทํานบดินอ่างเก็บน้ํา เป็นต้น
ทั้งนี้ ในปีงบประมาณ 2561 การดําเนินงานของสํานักงานชลประทานที่ 7 สามารถนํายางพารามาใช้ในโครงการฯ ได้ จํานวน 702 ตัน ระยะทาง 148,979 เมตร แบ่งเป็น นครพนม จํานวน 13 รายการ ปริมาณยาง 288.92 ตัน อุบลราชธานี จํานวน 25 รายการ ปริมาณยาง 321.05 ตัน ยโสธร จํานวน 11 รายการ ปริมาณยาง 28.03 ตัน อํานาจเจริญ จํานวน 1 รายการ ปริมาณยาง 50 ตัน และสกลนคร จํานวน 1 รายการ ปริมาณยาง 14 ตัน และในปีงบประมาณ 2562 มีแผนการนํายางพารามาใช้ในการดําเนินงานอีก 2,769.90 ตัน
สําหรับโครงการส่งเสริมการใช้ยางในหน่วยงานภาครัฐของกรมชลประทาน ในปีงบประมาณ 2561 มีจํานวน 317 รายการ ระยะทาง 999.656 กิโลเมตร มีการใช้ยางพารา 3,509.50 ตัน และพระราชบัญญัติงบประมาณประจําปี พ.ศ. 2562 มีแผนการนํายางพารามาใช้ในการดําเนินงาน จํานวน 569 รายการ ระยะทาง 2,094.494 กม. โดยใช้ยางพารา จํานวน 30,521.42 ตัน
อย่างไรก็ตาม กระทรวงเกษตรฯ โดยกรมชลประทาน ได้มีการนํายางพารามาใช้ได้อย่างเหมาะสมกับการใช้ยางในประเทศ รวมถึงการดําเนินงานต่าง ๆ ตรงตามมาตรฐานและระเบียบของกรมทางหลวง ซึ่งคาดว่าจะมีการขยายผลการใช้งานถนนพาราซอยซีเมนต์ และส่งเสริมการใช้ยางพาราภายในประเทศต่อไปในอนาคต นอกจากนี้ จากการพูดคุยกับชาวบ้านในพื้นที่พบว่าชาวบ้านรู้สึกพอใจที่ภาครัฐได้มีการนํายางพารามาใช้เป็นส่วนผสมในการทําถนน และเห็นว่าพื้นถนนมีความแข็งแรง คงทน อีกทั้งยังช่วยลดปริมาณฝุ่นละอองในอากาศเมื่อเทียบกับถนนลูกรังธรรมดา จึงอยากให้ภาครัฐเข้ามาช่วยสนับสนุนให้มีการนํายางพารามาใช้ทําถนนของหมู่บ้าน ซึ่งนอกจากจะช่วยในเรื่องคุณภาพชีวิตที่ดีขึ้นแล้ว ยังเป็นเป็นการช่วยสนับสนุนการใช้ยางพาราในประเทศอีกด้วย
กลุ่มงานโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-  เพิ่มอีก 3 อาชีพขาดแคลน ขอ Smart Visa ได้
วันพุธที่ 14 พฤศจิกายน 2561
เพิ่มอีก 3 อาชีพขาดแคลน ขอ Smart Visa ได้
รัฐบาลออกมาตรการจูงใจบุคลากรศักยภาพสูงจากทั่วโลกให้เข้ามาลงทุน ทํางาน และทําธุรกิจในประเทศไทย ทั้งผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการ Startup โดยเพิ่มสาขาที่จะสนับสนุนให้เข้ามาในไทยอีก 3 สาขา
พุธที่ 14 พ.ย.61
เพิ่มอีก 3 อาชีพขาดแคลน ขอ Smart Visa ได้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการจูงใจบุคลากรศักยภาพสูงจากทั่วโลกให้เข้ามาลงทุน ทํางาน และทําธุรกิจในประเทศไทย ทั้งผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการ Startup โดยเพิ่มสาขาที่จะสนับสนุนให้เข้ามาในไทยอีก 3 สาขา คือ การบริการระงับข้อพิพาท การพัฒนาคนด้านวิทยาศาสตร์และเทคโนโลยี และการบริหารจัดการสิ่งแวดล้อมและพลังงานทดแทนจากเดิมที่มุ่งเน้น 10 อุตสาหกรรมเป้าหมาย รวมทั้งอํานวยความสะดวกให้สามารถเข้าออกประเทศไทยผ่านช่องทางพิเศษภายในสนามบินนานาชาติทั่วประเทศ ทั้งนี้ รัฐบาลตั้งเป้าสร้างรายได้จากการลงทุนและส่งเสริมการถ่ายทอดเทคโนโลยีและองค์ความรู้จากต่างประเทศมาสู่บุคลากรไทยให้เกิดประโยชน์สูงสุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ทส. ตรวจเยี่ยมและมอบนโยบาย แนวทางการดำเนินงาน ประจำปีงบประมาณ 2562 ให้แก่ กรมทรัพยากรน้ำบาดาล
วันศุกร์ที่ 2 พฤศจิกายน 2561
รมว.ทส. ตรวจเยี่ยมและมอบนโยบาย แนวทางการดําเนินงาน ประจําปีงบประมาณ 2562 ให้แก่ กรมทรัพยากรน้ําบาดาล
รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจเยี่ยมและมอบนโยบายแนวทางการดําเนินงานให้แก่กรมทรัพยากรน้ําบาดาล ให้ทุกคนภาคภูมิใจในการทํางาน มีทัศนคติ ความคิด ความเชื่อมั่นในการปฏิบัติงาน
วานนี้ (1 พฤศจิกายน 2561) เวลา 14.00 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจเยี่ยมและมอบนโยบายแนวทางการดําเนินงานให้แก่กรมทรัพยากรน้ําบาดาล โดยมี นางสาวจงจิตร์ นีรนาทเมธีกุล อธิบดีกรมทรัพยากรน้ําบาดาล นําบรรยายสรุปแผนงานโครงการปีงบประมาณ 2562
ในการนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบนโยบายเพื่อเป็นแนวทางในการดําเนินงานแก่ ผู้บริหาร ข้าราชการ พนักงานและเจ้าหน้าที่ ณ ห้องประชุม 1 ชั้น 8 กรมทรัพยากรน้ําบาดาล ดังนี้
1. ให้ทุกคนภาคภูมิใจในการทํางาน มีทัศนคติ ความคิด ความเชื่อมั่นในการปฏิบัติงาน
2. มีเกียรติตามสมควร หมายถึงการดํารงชีวิตอย่างพอเพียง ประพฤติดี
3. มุ่งมั่นในการทํางาน ทําหน้าที่ของตนเองให้ดี
4. กองทุนพัฒนาน้ําบาดาล ซึ่งเป็นกองทุนที่มีประโยชน์ต่อการทํางาน ควรพัฒนาบริหารจัดการอย่างมีประสิทธิภาพในระยะยาว
รัฐบาลไทย-ข่าวทำเนียบรัฐบาล-“พุทธิพงษ์”หนุน ปณท.เข้มมาตรการป้องการเชื้อไวรัส COVID-19 พ่นยาฆ่าเชื้อโรคไปรษณีย์ภัณฑ์ขาเข้าจากต่างประเทศ
วันศุกร์ที่ 6 มีนาคม 2563
“พุทธิพงษ์”หนุน ปณท.เข้มมาตรการป้องการเชื้อไวรัส COVID-19 พ่นยาฆ่าเชื้อโรคไปรษณีย์ภัณฑ์ขาเข้าจากต่างประเทศ
“พุทธิพงษ์”หนุน ปณท.เข้มมาตรการป้องการเชื้อไวรัส COVID-19 พ่นยาฆ่าเชื้อโรคไปรษณีย์ภัณฑ์ขาเข้าจากต่างประเทศ
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีแถลงข่าว “ไปรษณีย์ไทยสร้างความมั่นใจยกระดับมาตรการป้องกันเชื้อไวรัส COVID-19” พร้อมด้วย นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม และคณะผู้บริหารกระทรวงดิจิทัลฯ ร่วมงาน เมื่อวันที่ 5 มีนาคม 2563 ณ ศูนย์ไปรษณีย์ด่วนพิเศษ (EMS) ถนนแจ้งวัฒนะ เขตหลักสี่ กรุงเทพฯ โดยมี นายก่อกิจ ด่านชัยวิจิตร กรรมการผู้จัดการใหญ่ บริษัท ไปรษณีย์ไทย จํากัด ให้การต้อนรับ พร้อมนําชมการพ่นยาฆ่าเชื้อโรคไปรษณีย์ภัณฑ์ขาเข้าที่มาจากต่างประเทศ ในศูนย์ไปรษณีย์ด่วนพิเศษ (EMS) รวมทั้งเยี่ยมชมมาตรการป้องการเชื้อไวรัส COVID-19 ณ ที่ทําการไปรษณีย์ตลอด 24 ชั่วโมง
***************
รัฐบาลไทย-ข่าวทำเนียบรัฐบาล-รมว.วธ. เป็นประธานในงาน “วันศาสนูปถัมภ์”
วันพฤหัสบดีที่ 20 สิงหาคม 2563
รมว.วธ. เป็นประธานในงาน “วันศาสนูปถัมภ์”
รมว.วธ. เป็นประธานในงาน “วันศาสนูปถัมภ์”
วันที่ ๒๐ สิงหาคม ๒๕๖๓ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในงาน “วันศาสนูปถัมภ์” โดยมี นายกิตติพันธ์ พานสุวรรณ อธิบดีกรมการศาสนา ให้การต้อนรับ และมีนายสมเกียรติ ศรลัมพ์ ผู้ช่วยรัฐมนตรีประจํานายกรัฐมนตรี (ปฏิบัติหน้าที่กระทรวงวัฒนธรรม) นายกฤษศญพงษ์ ศิริ ปลัดกระทรวงวัฒนธรรม ผู้บริหาร ข้าราชการและเจ้าหน้าที่กระทรวงวัฒนธรรม อดีตผู้บริหารกรมการศาสนา และเครือข่ายด้านศาสนา เข้าร่วมงาน ณ ห้องประชุมกรมการศาสนา ชั้น ๒ กระทรวงวัฒนธรรม
รัฐบาลไทย-ข่าวทำเนียบรัฐบาล-ก.แรงงาน ย้ำ สร้างจิตสำนึกความปลอดภัย ลดการสูญเสีย ขับเคลื่อนเซฟตี้ไทยแลนด์ยั่งยืน
วันอังคารที่ 9 พฤษภาคม 2560
ก.แรงงาน ย้ํา สร้างจิตสํานึกความปลอดภัย ลดการสูญเสีย ขับเคลื่อนเซฟตี้ไทยแลนด์ยั่งยืน
“รองปลัดแรงงาน” เปิดงาน 10 พฤษภาคมวันความปลอดภัยในการทํางานแห่งชาติประจําปี 2560 รําลึกเหตุการณ์เพลิงไหม้โรงงานตุ๊กตา เคเดอร์ จ.นครปฐม เมื่อปี 2536 ย้ํา ทุกคนช่วยกันสร้างจิตสํานึกความปลอดภัย ลดการสูญเสีย เผย ก.แรงงาน เร่งขับเคลื่อนนโยบาย Safety Thailand
นายบุญเลิศ ธีระตระกูล รองปลัดกระทรวงแรงงาน เป็นประธานในพิธีเปิดงาน ‘10 พฤษภาคม
วันความปลอดภัยในการทํางานแห่งชาติประจําปี 2560’ ณ อาคารกรมสวัสดิการและคุ้มครองแรงงาน(ส่วนแยกตลิ่งชัน) โดยกล่าวว่า ในทุกปีกรมสวัสดิการและคุ้มครองแรงงานได้จัดงานวันความปลอดภัยในการทํางานแห่งชาติ เพื่อรําลึก ย้ําเตือนและสร้างความตระหนักในเรื่องความปลอดภัยในการทํางาน เนื่องจากเมื่อ 19 ปีที่แล้วเกิดเหตุเพลิงไหม้โรงงานผลิตตุ๊กตา เคเดอร์ จังหวัดนครปฐม เมื่อวันที่ 10 พฤษภาคม 2536จนเป็นเหตุให้ลูกจ้างเสียชีวิต 188 ราย และบาดเจ็บเกือบ 500 ราย ซึ่งเหตุการณ์ในครั้งนั้นทําให้เด็กกําพร้าพ่อแม่อีกกว่า 60 คน ทั้งนี้ หากทุกคนไม่ช่วยกันสร้างจิตสํานึกเรื่องความปลอดภัยก็จะเกิดการสูญเสียและผลกระทบตามมาอีกมากมาย อาทิ การสูญเสียทรัพยากรบุคคลที่สําคัญ ทําให้ร่างกายพิการ แม้กระทั่งอนาคตของเด็กที่พ่อแม่เสียชีวิต ภาครัฐจะต้องใช้งบประมาณเยียวยาเป็นจํานวนมาก เป็นต้น สําหรับความปลอดภัยในการทํางานสามารถป้องกันได้ โดยการมีระบบความปลอดภัยที่ดี มีความร่วมมือจากทุกภาคส่วนที่เกี่ยวข้อง รวมทั้งการใช้ชีวิตด้วยความระมัดระวังและไม่ประมาท การมองเรื่องความปลอดภัย จึงต้องมองให้ครบองค์ประกอบเพื่อป้องกันปัญหาไม่ให้เกิดขึ้น
รองปลัดกระทรวงแรงงาน กล่าวต่อว่า Safety Thailand เป็นนโยบายหลักที่รัฐบาลและกระทรวงแรงงานต้องการให้ทุกคนในประเทศไทยมีความปลอดภัย โดยเฉพาะความปลอดภัยในสถานประกอบกิจการ บนท้องถนน สถานที่ก่อสร้าง และในภาคเกษตรกร ซึ่งการกําหนดมาตรฐานความปลอดภัยในแต่ละที่มีเงื่อนไขแตกต่างกัน ทั้งนี้ กระทรวงแรงงานได้ให้ความสําคัญในการดูแลความปลอดภัยและสุขภาพอนามัยของผู้ใช้แรงงานมาอย่างต่อเนื่อง โดยเร่งรัดการบังคับใช้กฎหมายความปลอดภัยในการทํางานอย่างเข้มงวด ควบคู่ไปกับการส่งเสริมและพัฒนาระบบการดูแลสุขภาพอนามัยและความปลอดภัยในการทํางาน
-----------------------------------------------
กองเผยแพร่และประชาสัมพันธ์/
ชนินทร เพ็ชรทับ ข่าว– ภาพ/
9 พฤษภาคม 2560
รัฐบาลไทย-ข่าวทำเนียบรัฐบาล-คำถวายพระพรชัยมงคลพระบาทสมเด็จพระเจ้าอยู่หัว  เนื่องในวันฉัตรมงคล วันที่ 4 พฤษภาคม พุทธศักราช 2563  พลเอก ประยุทธ์ จันทร์โอชา นายกรัฐมนตรี ผู้กราบบังคมทูล
วันจันทร์ที่ 4 พฤษภาคม 2563
คําถวายพระพรชัยมงคลพระบาทสมเด็จพระเจ้าอยู่หัว  เนื่องในวันฉัตรมงคล วันที่ 4 พฤษภาคม พุทธศักราช 2563  พลเอก ประยุทธ์ จันทร์โอชา นายกรัฐมนตรี ผู้กราบบังคมทูล
คําถวายพระพรชัยมงคลพระบาทสมเด็จพระเจ้าอยู่หัว เนื่องในวันฉัตรมงคล วันที่ 4 พฤษภาคม พุทธศักราช 2563  พลเอก ประยุทธ์ จันทร์โอชา นายกรัฐมนตรี ผู้กราบบังคมทูล
ขอเดชะฝ่าละอองธุลีพระบาท ปกเกล้าปกกระหม่อม
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรี คู่สมรส และพสกนิกรชาวไทยทุกหมู่เหล่า มีความโสมนัสเป็นล้นพ้น ที่ได้มาร่วมกันแสดงความจงรักภักดี และถวายพระพรชัยมงคล เนื่องในอภิลักขิตสมัย วันฉัตรมงคล ที่เวียนมาบรรจบครบรอบในวันนี้
นับแต่ใต้ฝ่าละอองธุลีพระบาท เสด็จเถลิงถวัลยราชสมบัติ เป็นพระมหากษัตริย์แห่งพระมหาจักรีบรมราชวงศ์ ปวงข้าพระพุทธเจ้าต่างประจักษ์ในพระมหากรุณาธิคุณ แห่งใต้ฝ่าละอองธุลีพระบาท ที่ทรงครองแผ่นดินเพื่อประโยชน์ของประเทศ และความผาสุกของปวงประชาราษฎร์ สมดั่งพระปฐมบรมราชโองการ ที่ได้พระราชทานอารักขาแก่พสกนิกรทุกหมู่เหล่า ด้วยพระราชปณิธานที่มั่นคง แน่วแน่ ที่จะสร้างความสมัครสมานสามัคคีให้เกิดขึ้นในหมู่ราษฎร เพื่อให้ความสามัคคีนั้นเป็นกําลังในการส่งเสริมและพัฒนาประเทศชาติ น้ําพระราชหฤทัยที่เปี่ยมล้นด้วยพระเมตตา ทรงห่วงใยในความทุกข์ร้อนของปวงประชา และพระราชทานความช่วยเหลือ เอื้ออาทรเสมอมา อีกทั้งพระบรมราโชวาทที่พระราชทานเป็นแนวทางแก่พสกนิกร ได้นํามาซึ่งกําลังใจและก่อให้เกิดสติปัญญา ที่ก้าวผ่านพ้นวิกฤติการณ์ต่าง ๆ พระมหากรุณาธิคุณอันหาที่สุดมิได้นี้ จักตราตรึงอยู่ในจิตใจของปวงข้าพระพุทธเจ้าตลอดไป
ในโอกาสมหามงคลนี้ ข้าพระพุทธเจ้าทั้งหลาย ขอพระราชทานถวายพระพรชัยมงคล ขออัญเชิญพลานุภาพแห่งคุณพระศรีรัตนตรัย และอํานาจสิ่งศักดิ์สิทธิ์ทั้งหลายในสากลโลก โปรดดลบันดาลประทานพร ให้ใต้ฝ่าละอองธุลีพระบาททรงพระเจริญพระชนมายุยิ่งยืนนาน ทรงพระเกษมสําราญ พระบารมีแผ่ไพศาลไปทั่วทิศานุทิศ สถิตเป็นมิ่งขวัญร่มเกล้าของเหล่าพสกนิกร ตราบกาลนิรันดร
ด้วยเกล้าด้วยกระหม่อม ขอเดชะ
รัฐบาลไทย-ข่าวทำเนียบรัฐบาล-กระทรวงยุติธรรม ขับเคลื่อนนโยบายพัฒนาองค์กรเพื่อเปลี่ยนผ่านสู่ดิจิทัล
วันศุกร์ที่ 26 ตุลาคม 2561
กระทรวงยุติธรรม ขับเคลื่อนนโยบายพัฒนาองค์กรเพื่อเปลี่ยนผ่านสู่ดิจิทัล
นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม เยี่ยมชมและแลกเปลี่ยนความคิดเห็นในการขับเคลื่อนองค์กรเพื่อเปลี่ยนผ่านสู่ดิจิทัล
ในวันศุกร์ที่ ๒๖ ตุลาคม ๒๕๖๑ เวลา ๐๙.๐๐ น. ณ ห้องประชุมใหญ่ ชั้น ๙ อาคารกรมบังคับคดี เขตบางขุนนนท์ กรุงเทพฯ นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม เยี่ยมชมและแลกเปลี่ยนความคิดเห็นในการขับเคลื่อนองค์กรเพื่อเปลี่ยนผ่านสู่ดิจิทัล พร้อมด้วย พลตํารวจเอก ดร.เรืองศักดิ์ จริตเอก ที่ปรึกษารัฐมนตรีว่าการกระทรวงยุติธรรม นายธวัชชัย ไทยเขียว รองปลัดกระทรวงยุติธรรม และผู้บริหารในสังกัดกระทรวงยุติธรรม รวมทั้งผู้บริหารจากกระทรวงดิจิทัลเพื่อเศรษฐกิจและสังคม ตลอดจนผู้แทนจากส่วนราชการต่างๆ เข้าร่วมฯ
ผู้ช่วยรัฐมนตรีประจํากระทรวงยุติธรรม กล่าวว่า การปรับเปลี่ยนองค์กรเพื่อเข้าสู่รัฐบาลดิจิทัล ตามนโยบายของรัฐบาล เพื่อขับเคลื่อนตามยุทธศาสตร์ของประเทศนั้น เป็นประเด็นสําคัญที่ทุกภาคส่วนต้องให้ความสําคัญและวางแผนการดําเนินการอย่างเป็นระบบ รวมทั้งต้องคํานึงถึงความพร้อมขององค์กรและความพร้อมในด้านการพัฒนากําลังคนอย่างเหมาะสม กระทรวงยุติธรรม โดยกรมบังคับคดี เป็นหน่วยงานที่ได้รับการคัดเลือก จาก อ.ก.พ.วิสามัญเฉพาะกิจเกี่ยวกับการขับเคลื่อนการพัฒนาทักษะด้านดิจิทัลของข้าราชการ ให้เป็นหน่วยงานนําร่องในการสร้างและพัฒนาคนภาครัฐเชิงกลยุทธ์เพื่อนําไปสู่ดิจิทัลไทยแลนด์ ทั้งนี้ กรมบังคับคดี ได้ดําเนินการขับเคลื่อนและตอบสนองต่อนโยบายของรัฐบาลอย่างต่อเนื่อง ด้วยการประยุกต์ใช้เทคโนโลยีในการพัฒนาขั้นตอนและกระบวนการทํางานต่างๆ ควบคู่กับการแก้ไขกฎหมายที่เป็นอุปสรรคต่อการดําเนินการในยุคปัจจุบัน เพื่อพัฒนาประสิทธิภาพ การให้บริการแก่ประชาชนได้อย่างทั่วถึง รวดเร็ว และถือเป็นโอกาสที่ดีในการแลกเปลี่ยนข้อมูล แนวคิด และแผนการดําเนินงาน รวมทั้งรับฟังข้อเสนอแนะจากหน่วยงานต่างๆ อันจะนําไปสู่การปฏิบัติอย่างเป็นรูปธรรม เพื่อขับเคลื่อนองค์กรสู่ดิจิทัลตามเป้าหมายของรัฐบาล ในปี พ.ศ.๒๕๖๒ ต่อไป
รัฐบาลไทย-ข่าวทำเนียบรัฐบาล-การจัดตั้งศูนย์เทคโนโลยีพลังงานแห่งชาติ
วันอาทิตย์ที่ 14 มิถุนายน 2563
การจัดตั้งศูนย์เทคโนโลยีพลังงานแห่งชาติ
วันเสาร์ที่ 13 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบจัดตั้งศูนย์เทคโนโลยีพลังงานแห่งชาติ หรือ ENTEC เป็นหน่วยงานเฉพาะทางด้านการพัฒนาเทคโนโลยีพลังงาน เป็นศูนย์รวมบูรณาการความร่วมมือการวิจัยและพัฒนาเทคโนโลยีพลังงานของประเทศและนานาชาติ มุ่งเน้นต่อยอดไปสู่การใช้งานจริง โดยกําหนดกรอบการวิจัยและพัฒนาเทคโนโลยีพลังงานระยะ 5 ปีแรก ใน 5 ด้าน ได้แก่ พลังงานหมุนเวียน ระบบกักเก็บพลังงาน พลังงานเชื้อเพลิงฟอสซิล การจัดการระบบพลังงาน และการเพิ่มประสิทธิภาพพลังงาน โดยคาดว่าจะสามารถลดค่าใช้จ่ายการนําเข้าเทคโนโลยีจากต่างประเทศ ลดต้นทุนการผลิต ช่วยสร้างรายได้ และก่อให้เกิดประโยชน์หลายด้านต่อผู้ประกอบการ หน่วยงานภาครัฐ และชุมชน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี